ddrg/super_eurlex huggingface dataset:
Oficiālais Vēstnesis L 072 , 14/03/2002 Lpp. 0018 - 0019



Padomes Lēmums (2002. gada 4. marts), par ceturtā grozījuma pabeigšanu Monreālas protokolā par vielām, kas noārda ozona slāni (2002/215/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 175. panta 1. punktu saistībā ar 300. panta 2. punkta pirmo teikumu un 300. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Kopiena sakarā ar pienākumiem attiecībā uz vidi ar Lēmumu 88/540/EEK [3] ir kļuvusi par Vīnes konvencijas par ozona slāņa aizsardzību un Monreālas protokola par vielām, kas noārda ozona slāni, pusi un ar Lēmumu 91/690/EEK [4] ir apstiprinājusi pirmo grozījumu minētajā protokolā, ar Lēmumu 94/68/EK [5] ir apstiprinājusi otro grozījumu minētajā protokolā un ar Lēmumu 2000/646/EK [6] apstiprinājusi trešo grozījumu minētajā protokolā. (2) Jaunākie zinātniskie dati norāda, ka atbilstošai ozona slāņa aizsardzībai ir nepieciešama stingrāka kontrole pār vielām, kas noārda ozona slāni, nekā to paredz Monreālas protokols, kurā grozījumi izdarīti 1997. gadā. Tie paši dati norāda, ka ir jāveic papildpasākumi, lai kontrolētu tādu vielu ražošanu, kas noārda ozona slāni, un it īpaši hlorfluorogļūdeņražus un jaunās vielas. (3) Monreālas protokola ceturto grozījumu, ar ko ievieš minēto kontroli, puses ir pieņēmušas 1999. gada decembrī Pekinā; (4) Komisija Kopienas vārdā piedalījās sarunās un vienojās par šāda grozījuma pieņemšanu. (5) Kopiena ir apstiprinājusi pasākumus jomā, uz kuru attiecas grozījums, it īpaši Eiropas Parlamenta un Padomes 2000. gada 29. jūnija Regulā (EK) Nr. 2037/2000 par vielām, kas noārda ozona slāni [7], tādēļ tai šajā jomā ir jāuzņemas starptautiskas saistības. (6) Kopienai ir nepieciešams apstiprināt ceturto Monreālas protokola grozījumu, par kura īstenošanu Kopiena ir atbildīga, jo tā noteikumi attiecas uz ierobežoto vielu tirdzniecību starp Kopienu un citām pusēm, IR PIEŅĒMUSI ŠO LĒMUMU. 1. pants Monreālas protokola par vielām, kas noārda ozona slāni, ceturtais grozījums ir apstiprināts Kopienas vārdā. Grozījuma teksts ir pievienots šim lēmumam. 2. pants Padomes priekšsēdētājs ir pilnvarots izraudzīties personu vai personas, kas ir tiesīgas Kopienas vārdā deponēt ceturtā grozījuma apstiprināšanas rakstu Apvienoto Nāciju Organizācijas ģenerālsekretāram saskaņā ar Vīnes konvencijas par ozona slāņa aizsardzību 13. pantu saistībā ar Monreālas protokola ceturtā grozījuma 3. pantu. 3. pants Šo lēmumu publicē Eiropas Kopienu Oficiālajā Vēstnesī. Briselē, 2002. gada 4. martā Padomes vārdā — priekšsēdētājs J. Matas I Palou [1] OV C 213 E, 31.7.2001., 251. lpp. [2] Atzinums sniegts 2001. gada 2. oktobrī (Oficiālajā Vēstnesī vēl nav publicēts). [3] OV L 297, 31.10.1988., 8. lpp. [4] OV L 377, 31.12.1991., 28. lpp. [5] OV L 33, 7.2.1994., 1. lpp. [6] OV L 272, 25.10.2000., 26. lpp. [7] OV L 244, 29.9.2000., 1. lpp. --------------------------------------------------
Oficiālais Vēstnesis L 002 , 04/01/2002 Lpp. 0017 - 0018



Komisijas Lēmums (2001. gada 28. decembris), ar kuru groza Lēmumu 97/232/EK, ar ko izveido to trešo valstu sarakstu, no kurām dalībvalstis atļauj importēt aitas un kazas (izziņots ar dokumenta numuru C(2001)4650) (Dokuments attiecas uz EEZ) (2002/3/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK [1] par veselības un veterinārās pārbaudes jautājumiem, ievedot liellopus, aitas, kazas un cūkas, kā arī šo dzīvnieku svaigu gaļu vai gaļas produktus no trešām valstīm, kurā jaunākie grozījumi izdarīti ar Regulu (EK) Nr. 1452/2001 [2], un jo īpaši tās 3. panta 1. punktu un 8. pantu, tā kā: (1) Ar Padomes Direktīvu 91/68/EEK [3], kurā jaunākie grozījumi izdarīti ar Komisijas Lēmumu 2001/10/EK [4], paredz veterinārsanitāros nosacījumus, kas regulē Kopienas iekšējo tirdzniecību ar aitām un kazām. (2) Ar Komisijas Lēmumu 97/232/EK [5], kurā jaunākie grozījumi izdarīti ar Lēmumu 2001/600/EK [6], izveido to trešo valstu sarakstu, no kurām dalībvalstis atļauj importēt aitas un kazas. (3) Rumānijā bruceloze (Brucella melitensis) vismaz piecus gadus ir obligāti ziņojama slimība; vismaz pēdējos piecos gados nav apstiprināts neviens šīs slimības gadījums, un vakcinācija ir aizliegta vismaz trīs gadus; tādēļ šī valsts atbilst Direktīvas 91/68/EEK A pielikuma 1.II(1)(b) nodaļā noteiktajām prasībām. (4) 2001. gada jūlijā veikta Komisijas misija rāda, ka Rumānijas kompetento veterināro dienestu kontrole un veterinārsanitārā situācija attiecībā uz brucelozi (Brucella melitensis) ir apmierinoša. (5) Turklāt Rumānija ir apņēmusies pildīt prasības, kas ietvertas Direktīvas 91/68/EEK A pielikuma 1.II(2) nodaļā, un tādēļ Rumānijas saimniecībās esošajām aitām un kazām ir jāatbilst Direktīvas 91/68/EEK A pielikuma 1.I.D nodaļā noteiktajām prasībām. (6) Tādējādi Rumānija atbilst attiecīgajiem nosacījumiem, lai oficiāli atzītu, ka tajā nav brucelozes (Brucella melitensis), un attiecīgi ir jāgroza Lēmums 97/232/EK. (7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 97/232/EK pielikuma "5. DAĻU" aizstāj ar šā lēmuma pielikumu. 2. pants Šo lēmumu piemēro no 2002. gada 1. janvāra. 3. pants Šis lēmums ir adresēts dalībvalstīm. Briselē, 2001. gada 28. decembrī Komisijas vārdā — Komisijas loceklis David Byrne [1] OV L 302, 31.12.1972., 28. lpp. [2] OV L 198, 21.7.2001., 11. lpp. [3] OV L 46, 19.2.1991., 19. lpp. [4] OV L 147, 31.5.2001., 41. lpp. [5] OV L 93, 8.4.1997., 43. lpp. [6] OV L 210, 3.8.2001., 51. lpp -------------------------------------------------- PIELIKUMS "5. DAĻA Ārpuskopienas valstis vai ārpuskopienas valstu daļas, kuras atbilst oficiāli no brucelozes brīva statusa kritērijiem Čehija Grenlande Rumānija Slovākija" --------------------------------------------------
Oficiālais Vēstnesis C 362 , 18/12/2001 Lpp. 0001 - 0001



Padomes Lēmums (2001. gada 6. decembris) par Eiropola pilnvaru attiecināšanu arī uz nopietniem starptautiskās noziedzības veidiem, kas minēti Eiropola Konvencijas pielikumā (2001/C 362/01) EIROPAS SAVIENĪBAS PADOME, ņemot vērā Konvenciju par Eiropas Policijas biroja izveidi (Eiropola Konvenciju) [1], un jo īpaši tās 2. panta 2. punktu, ņemot vērā Beļģijas Karalistes un Zviedrijas Karalistes iniciatīvu [2], ņemot vērā Eiropas Parlamenta atzinumu [3], ņemot vērā Eiropola Vadības padomes veiktos sagatavošanās darbus attiecībā uz šo jautājumu, jo īpaši attiecībā uz Eiropola budžeta un personāla saistībām, tā kā: (1) Eiropas Savienības mērķi ir nodrošināt iedzīvotājiem augsta līmeņa aizsardzību brīvības, drošības un tiesiskuma telpā, izstrādājot kopīgu dalībvalstu rīcību policijas sadarbības jomā. (2) Eiropola Konvencijā paredzētās sadarbības efektivitāte uzlabotos, ja Eiropols konkrētās prioritārās jomās varētu pildīt savus uzdevumus attiecībā uz visiem starptautiskās organizētās noziedzības aspektiem, kas minēti Eiropola Konvencijas pielikumā. (3) Prioritārās jomas jānosaka, pamatojoties uz pastāvīgu datu apkopošanu par noziegumu tendencēm dalībvalstu teritorijās. (4) Šis lēmums neierobežo attiecīgās Komisijas un Eiropas Centrālās bankas funkcijas, IR PIEŅĒMUSI ŠO LĒMUMU. 1. pants Ar šo Eiropolam uzdod nodarboties ar nopietniem starptautiskās noziedzības veidiem, kas minēti Eiropola Konvencijas pielikumā. 2. pants 1. Padome pēc Eiropola Vadības padomes priekšlikuma ar vienprātīgu lēmumu nosaka, kuri nopietnie starptautiskās noziedzības veidi ir prioritāri. 2. Direktors regulāri informē Eiropola Vadības padomi par šo prioritāšu īstenošanu. 3. Eiropola Konvencijas 28. panta 10. punkta pirmās daļā 1. punktā minētajā vispārīgajā ziņojumā par Eiropola darbībām izdara skaidru atsauci uz šīm prioritātēm un atspoguļo tās un to īstenošanu. 3. pants 1. Šis lēmums stājas spēkā 2002. gada 1. janvārī. 2. No 2002. gada 1. janvāra atceļ Padomes Lēmumu (1999. gada 29. aprīlis) par Eiropola pilnvaru attiecināšanu arī uz naudas un maksāšanas līdzekļu viltošanu [4]. 4. pants Šo lēmumu publicē Eiropas Kopienu Oficiālajā Vēstnesī. Briselē, 2001. gada 6. decembrī Padomes vārdā — priekšsēdētājs M. Verwilghen [1] OV C 316, 27.11.1995., 2. lpp. [2] OV C 176, 21.6.2001., 26. lpp. [3] Atzinums sniegts 2001. gada 12. novembrī, Oficiālajā Vēstnesī vēl nav publicēts. [4] OV C 149, 28.5.1999., 16. lpp. --------------------------------------------------
Oficiālais Vēstnesis L 167 , 22/06/2001 Lpp. 0020 - 0020



Padomes Lēmums (2001. gada 4. aprīlis) par Nolīguma vēstuļu apmaiņas veidā slēgšanu starp Eiropas Kopienu un Čīles Republiku, ar ko Sadarbības pamatnolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses, pievieno Protokolu par savstarpēju administratīvo palīdzību muitas lietās (2001/473/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu, ņemot vērā Komisijas priekšlikumu, tā kā: (1) Lai īstenotu savstarpējo administratīvo palīdzību muitas lietās starp abām pusēm, kā to paredz 7. panta 3. punkts Sadarbības pamatnolīgumā, lai rezultātā izveidotu politisku un ekonomisku asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses [1], minētajam nolīgumam jāpievieno protokols. (2) Tālab ir notikušas sarunas ar Čīli, kā rezultātā ir noslēgts Nolīgums vēstuļu apmaiņas veidā, kuru apstiprināt ir Kopienas interesēs, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Čīles Republiku par Protokola par savstarpēju administratīvo palīdzību muitas lietās pievienošanu Sadarbības pamatnolīgumam. Nolīguma vēstuļu apmaiņas veidā teksts ir pievienots šim lēmumam. 2. pants Ar šo Padomes priekšsēdētājs ir pilnvarots nozīmēt personas, kam piešķirtas pilnvaras parakstīt nolīgumu, lai tas kļūtu saistošs Kopienai [2]. 3. pants Padomes priekšsēdētājs Kopienas vārdā sniedz paziņojumu, kas paredzēts Nolīgumā vēstuļu apmaiņas veidā. Luksemburgā, 2001. gada 4. aprīlī Padomes vārdā — priekšsēdētājs B. Rosengren [1] OV L 42, 16.2.1999., 46. lpp. [2] Protokola spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 090 , 30/03/2001 Lpp. 0045 - 0045



Padomes Lēmums (2001. gada 19. marts) par Pamatnolīguma noslēgšanu tirdzniecībai un sadarbībai starp Eiropas Kopienu un tās dalībvalstīm, no vienas puses, un Korejas Republiku, no otras puses (2001/248/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 57. panta 2. punktu, 71. pantu, 80. panta 2. punktu, 133. un 308. pantu saistībā ar 300. panta 2. punkta pirmās daļas otro teikumu un 300. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], apspriedusies ar Ekonomikas un sociālo lietu komiteju, tā kā: šajā lēmumā minētais nolīgums jāapstiprina, IR PIEŅĒMUSI ŠO LĒMUMU. 1. pants Pamatnolīgums tirdzniecībai un sadarbībai starp Eiropas Kopienu un tās dalībvalstīm, no vienas puses, un Korejas Republiku, no otras puses, ir apstiprināts Kopienas vārdā. Nolīguma teksts ir pievienots šim lēmumam. 2. pants 1. Komisijas pārstāvis, kam palīdz dalībvalstu pārstāvji, pārstāv Kopienu Pamatnolīguma 19. panta 3. punktā noteiktajā Apvienotajā komitejā. 2. Kopienas nostāju Apvienotajā komitejā, kad tā sniedz ieteikumus, nosaka Padome pēc Komisijas priekšlikuma un saskaņā ar Eiropas Kopienas dibināšanas līguma attiecīgajiem noteikumiem. 3. pants Padomes priekšsēdētājs Kopienas vārdā sniedz Pamatnolīguma 21. pantā noteikto paziņojumu. 4. pants Šo lēmumu publicē Eiropas Kopienu Oficiālajā Vēstnesī. Briselē, 2001. gada 19. martā Padomes vārdā — priekšsēdētāja A. Lindh [1] OV C 188, 28.6.1996., 11. lpp. [2] OV C 104, 14.4.1999., 59. lpp. --------------------------------------------------
Official Journal L 002 , 05/01/2001 P. 0021 - 0021



Padomes Lēmums (2000. gada 19. decembris), ar ko groza Lēmumu 95/408/EK par nosacījumiem, ar kādiem pārejas periodam izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes (2001/4/EK) EIROPAS SAVIENĪBAS PADOME, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas periodam izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes[1], un jo īpaši tā 9. pantu, ņemot vērā Komisijas priekšlikumu, tā kā: (1) Lēmumā 95/408/EK paredzētais pārejas periods beidzas 2000. gada 31. decembrī. (2) Administratīvos nolūkos ir atlikta sarakstu izstrādāšana ar tiem trešo valstu uzņēmumiem, no kuriem dalībvalstis atļauj ievest noteiktus produktus saskaņā ar direktīvām par veselības aizsardzības noteikumiem, kas piemērojami attiecībā uz šiem produktiem. (3) Ierosinātā dažu tiesību aktu pārskatīšana, kas paredzēta Baltajā grāmatā par pārtikas nekaitīgumu, ietvers mainītu režīmu to trešo valstu uzņēmumu apstiprināšanai, no kuriem dalībvalstis atļauj ievest noteiktus produktus. (4) Lai novērstu jebkādus traucējumus tradicionālajos tirdzniecības modeļos, ir jāpagarina pagaidu periods, kura laikā drīkst piemērot vienkāršotu sistēmu attiecībā uz sarakstu izstrādāšanu ar tiem trešo valstu uzņēmumiem, kuri eksportē noteiktus dzīvnieku izcelsmes produktus, zvejniecības produktus vai dzīvas gliemenes, IR PIEŅĒMUSI ŠO LĒMUMU. 1. pants Lēmuma 95/408/EK 9. pantā datumu "2000. gada 31. decembris" aizstāj ar datumu "2003. gada 31. decembris". 2. pants Šis lēmums ir adresēts dalībvalstīm. Briselē, 2000. gada 19. decembrī Padomes vārdā priekšsēdētājs J. Glavany [1] OV L 243, 11.10.1995., 17. lpp. Lēmumā jaunākie grozījumi izdarīti ar Lēmumu 98/603/EK (OV L 289, 28.10.1998., 36. lpp.).
Oficiālais Vēstnesis C 009 , 13/01/2000 Lpp. 0001 - 0001



Padomes lēmums (1999. gada 17. decembris) par to, kā Padome ieceļ atlases žūrijas locekļus Kopienas rīcībai pasākumam "Eiropas kultūras galvaspilsēta" (2000/C 9/01) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1999. gada 25. maija Lēmumu Nr. 1419/1999/EK, ar ko nosaka Kopienas rīcību pasākumam "Eiropas kultūras galvaspilsēta" no 2005. līdz 2019. gadam [1], un jo īpaši tā 2. panta 2. punktu, tā kā Lēmuma Nr. 1419/1999/EK 2. panta 2. punktā ir paredzēts, ka Komisijai katru gadu jāizveido atlases žūrija, kurai jāsagatavo ziņojums par nomināciju vai nominācijām, izvērtējot tās saistībā ar rīcības mērķi un saturu, un ka minētajā žūrijā jābūt septiņām vadošām neatkarīgām personām, kas ir eksperti kultūras jomā, turklāt divas no tām ieceļ Padome, IR PIEŅĒMUSI ŠO LĒMUMU. 1. pants 1. Lai piešķirtu pilsētai statusu "Eiropas kultūras galvaspilsēta" no 2005. gada, katra gada pirmajā pusē, sākot no 2000. gada, katra no abām Padomes prezidējošām valstīm attiecīgajā gadā nominē vadošu personu, kura ir neatkarīga un kurai ir eksperta zināšanas, kas vajadzīgas, lai kļūtu par Lēmuma 1419/1999/EK 2. panta 2. punktā minētās atlases žūrijas locekli. 2. Katra gada otrajā pusē, sākot no 2000. gada, Padome ar vienkāršu balsu vairākumu ieceļ divas vadošas personas par nākamā gada atlases žūrijas locekļiem. 3. Prezidējošā valsts informē Komisiju par šo iecelšanu amatā. 2. pants Šo lēmumu publicē Eiropas Kopienu Oficiālajā Vēstnesī. Briselē, 1999. gada 17. decembrī Padomes vārdā — priekšsēdētājs K. HemilÄ [1] OV L 166, 1.7.1999., 1. lpp. --------------------------------------------------
Oficiālais Vēstnesis L 281 , 07/11/2000 Lpp. 0016 - 0017



Komisijas Lēmums (2000. gada 23. oktobris), ar ko nosaka sīki izstrādātus noteikumus saimniecību reģistrēšanai valsts datu bāzēs par cūku dzimtas dzīvniekiem, kā paredzēts Padomes Direktīvā 64/432/EEK (izziņots ar dokumenta numuru C(2000) 3075) (dokuments attiecas uz EEZ) (2000/678/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 64/432/EEK par veselības problēmām, kas ietekmē Kopienas iekšējo tirdzniecību ar liellopiem un cūkām [1], kas grozīta un atjaunināta ar Direktīvu 97/12/EK [2], kurā jaunākie grozījumi izdarīti ar Eiropas Parlamenta un Padomes Direktīvu 2000/20/EK [3], un jo īpaši tās 14. panta 3. punkta c) apakšpunkta 4. punktu, tā kā: (1) Lai nodrošinātu to, ka datu bāze par cūku dzimtas dzīvniekiem ir praktiski noderīga, ir svarīgi noteikt, kādi dati šajā datu bāzē būtu jāietver. (2) Pirmkārt, ir derīgi iekļaut datus, kas sniedz informāciju par to saimniecību reģistrāciju, kurās audzē cūku dzimtas dzīvniekus. (3) Ir svarīgi, lai visas dalībvalstu datu bāzes ietvertu noteiktu obligātu informāciju, un ir lietderīgi izveidot sarakstu ar papildinformāciju, ko var sniegt pēc izvēles. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Saimniecību reģistrā ietver vismaz šādu informāciju par katru saimniecību, kurā audzē cūku dzimtas dzīvniekus: a) valsts kodu un identifikācijas numuru, kas sastāv no ne vairāk kā 12 cipariem (savrup no valsts koda); b) saimniecības adresi; c) par dzīvniekiem atbildīgās personas vārdu un adresi; d) saimniecības ģeogrāfiskās koordinātes vai līdzvērtīgu ģeogrāfisko norādi; e) datu lauku, kur kompetentā iestāde var ierakstīt sanitāro informāciju, piemēram, pārvietošanas ierobežojumus, statusu vai citu būtisku informāciju saistībā ar Kopienas vai valstu programmām. 2. Papildus 1. punktā paredzētajai informācijai, saimniecību reģistrā var ietvert šādu informāciju par katru saimniecību, kurā audzē cūku dzimtas dzīvniekus: a) ražošanas veids; b) jauda; c) saimniecības īpašnieka vārds un adrese; d) par sanitārajiem pasākumiem atbildīgās personas vārds un adrese; e) citu informāciju, ko kompetentā iestāde uzskata par vajadzīgu. Dalībvalstis informē Komisiju par 2. punktā minēto informāciju, kura ietverta saimniecību reģistrā dalībvalstu datu bāzēs par cūku dzimtas dzīvniekiem. 2. pants Šis lēmums ir adresēts dalībvalstīm. Briselē, 2000. gada 23. oktobrī Komisijas vārdā — Komisijas loceklis David Byrne [1] OV 121, 29.7.1964., 1977./64. lpp. [2] OV L 109, 25.4.1997., 1. lpp. [3] OV L 163, 4.7.2000., 35. lpp. --------------------------------------------------
Oficiālais Vēstnesis L 030 , 04/02/2000 Lpp. 0041 - 0042



Komisijas Lēmums (1999. gada 20. decembris), ar kuru groza Lēmumu 1999/120/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest dzīvnieku zarnas (izziņots ar dokumenta numuru C(1999) 4697) (Dokuments attiecas uz EEZ) (2000/80/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, lai pārejas posmam sastādītu tādu trešo valstu uzņēmumu pagaidu sarakstus, no kuriem dalībvalstis drīkst ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 4. punktu, tā kā: (1) Ar Komisijas Lēmumu 1999/120/EK [3] ir sastādīti to trešo valstu uzņēmumu pagaidu saraksti, kas ražo dzīvnieku zarnas. (2) Bangladeša, Meksika, Nikaragva un Panama ir nosūtījušas to savu uzņēmumu sarakstus, kas ražo dzīvnieku zarnas un attiecībā uz kuriem atbildīgās iestādes ir apliecinājušas, ka minētie uzņēmumi atbilst Kopienas noteikumiem. (3) Tādēļ attiecībā uz Bangladešu, Meksiku, Nikaragvu un Panamu var sastādīt to uzņēmumu pagaidu sarakstus, kas ražo dzīvnieku zarnas; tā kā tādēļ attiecīgi jāgroza Lēmums 1999/120/EK. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Lēmuma 1999/120/EK nosaukuma beigās pievieno vārdus "kuņģus un pūšļus". 2. Lēmuma 1. panta pirmajā un otrajā daļā aiz vārda "zarnas" iekļauj vārdus "kuņģus un pūšļus". 2. pants Šā lēmuma pielikuma tekstu pievieno Lēmuma 1999/120/EK pielikumam. 3. pants Šo lēmumu piemēro no 1999. gada 15. decembra. 4. pants Šis lēmums ir adresēts dalībvalstīm. Briselē, 1999. gada 20. decembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 36, 10.2.1999., 21. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA "País: BANGLADESH Land: BANGLADESH Land: BANGLADESCH Χώρα: ΜΠΑΓΛΑΝΤΕΣ Country: BANGLADESH Pays: BANGLADESH Paese: BANGLADESH Land: BANGLADESH País: BANGLADECHE Maa: BANGLADESH Land: BANGLADESH 1 | 2 | 3 | 4 | 5 | | Central Traders | Chittagong | | | País: MEXICOLand: MEXICOLand: MEXIKOΧώρα: ΜΕΞΙΚΟCountry: MEXICOPays: MEXIQUEPaese: MESSICOLand: MEXICOPaís: MÉXICOMaa: MEKSIKOLand: MEXIKO 1 | 2 | 3 | 4 | 5 | 46 | DEWIED International S.A. de CV | Piedras Negras | Coahuila | | País: NICARAGUALand: NICARAGUALand: NICARAGUAΧώρα: ΝΙΚΑΡΑΓΟΥΑCountry: NICARAGUAPays: NICARAGUAPaese: NICARAGUALand: NICARAGUAPaís: NICARÁGUAMaa: NICARAGUALand: NICARAGUA 1 | 2 | 3 | 4 | 5 | 10 | DIPROCASA | Rivas | Rivas | | País: PANAMALand: PANAMALand: PANAMAΧώρα: ΠΑΝΑΜΑΣCountry: PANAMAPays: PANAMAPaese: PANAMALand: PANAMAPaís: PANAMÁMaa: PANAMALand: PANAMA 1 | 2 | 3 | 4 | 5 | 148 | AGRO INDUSTRIAS DE SANTIAGO | Aguadulce | Coclé" | | --------------------------------------------------
Oficiālais Vēstnesis L 119 , 20/05/2000 Lpp. 0038 - 0038



Komisijas Lēmums (2000. gada 2. maijs), ar kuru groza Lēmumu 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kuras ir apstiprinātas trešās valstīs liellopu embriju eksportam uz Kopienu (izziņots ar dokumenta numuru C(2000) 1145) (Dokuments attiecas uz EEZ) (2000/344/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības prasībām, kas reglamentē Kopienas iekšējo tirdzniecību ar liellopu sugu mājlopu embrijiem un to importu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 8. pantu, tā kā: (1) Ar Komisijas Lēmumu 92/452/EEK [2], kurā jaunākie grozījumi izdarīti ar Lēmumu 2000/51/EK [3], izveido to embriju ieguves brigāžu un embriju gatavošanas brigāžu sarakstu, kas ir apstiprinātas trešās valstīs liellopu sugu mājlopu embriju eksportam uz Kopienu. (2) Kanādas kompetentie veterinārie dienesti ir nosūtījuši pieprasījumus grozīt to brigāžu sarakstus, kuras ir oficiāli apstiprinātas to teritorijās liellopu sugu mājlopu embriju eksportam uz Kopienu; tādēļ šis apstiprināto brigāžu saraksts ir jāgroza; Komisija ir saņēmusi garantijas attiecībā uz atbilstību Direktīvas 89/556/EEK 8. pantā noteiktajām prasībām. (3) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 92/452/EEK pielikumā sarakstam, kas attiecas uz Kanādu: - pievieno šādas brigādes: - Brigādes apstiprinājuma numurs: E 945 Adrese: | Hospital Vet. Iberville Missisisquoi 1120 Boulevard d'Iberville Iberville, QC J2X 4B6 | Brigādes veterinārārsts: Dr Daniel Gervais - Brigādes apstiprinājuma numurs: E 646 Adrese: | R R 1 Terra Cotta, Ontario LOP 1NO | Brigādes veterinārārsts: Dr Milford Wain - divas rindas, kas attiecas uz brigādi Nr. 933, aizstāj ar šādām rindām: - Brigādes apstiprinājuma numurs: E 933 Adrese: | ETE Inc 3700 Boulevard de la Chaudière suite 100 Ste Foy, Québec G1X 4B7 | Brigādes veterinārārsti: Dr Louis Picard, Dr Marc Dery. 2. pants Šis lēmums ir adresēts dalībvalstīm. Briselē, 2000. gada 2. maijā Komisijas vārdā — Komisijas loceklis David Byrne [1] OV L 302, 19.10.1989., 1. lpp. [2] OV L 250, 29.8.1992., 40. lpp. [3] OV L 19, 25.1.2000., 54. lpp. --------------------------------------------------